পর্তুগিজ ফুটবল ফেডারেশন
পর্তুগিজ ফুটবল ফেডারেশন ([fɨdɨɾɐsˈɐ̃w poɾtuɡwˈezɐ dɨ futɨbˈɔɫ]; পর্তুগিজ: Federação Portuguesa de Futebol, ইংরেজি: Portuguese Football Federation; এছাড়াও সংক্ষেপে পিএফএফ নামে পরিচিত) হচ্ছে পর্তুগালের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৪ সালের ৩১শে মার্চ তারিখে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪০ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর পর্তুগালের রাজধানী লিসবনে অবস্থিত। এই সংস্থাটি পর্তুগালের পুরুষ, নারী এবং অনূর্ধ্ব-২৩ দলের সকল কার্যক্রম পরিচালনা করে। বর্তমানে পর্তুগিজ ফুটবল ফেডারেশনের সভাপতির দায়িত্ব পালন করছেন ফের্নান্দো গোমেস এবং সাধারণ সম্পাদকের দায়িত্ব পালন করছেন তিয়াগো ক্রাভেইরো।